Rikunarita-ORG/Wikinium huggingface dataset:
# Revolución francesa

Toma dela Bastilla, 14 de juliu de 1789
La **Revolución francesa** fue un confliutu social i políticu, con diversus perious de violencia, que convulsionó la Francia del Antiguo Régimen, i a otrus paísis por estensión de sus implicacionis. Se prencipió cola autoproclamación del Tercer Estau cumu Asamblea Nacional en 1789 i finalizó col golpi d’Estau de Napoleón Bonaparte en 1799, culminandu un procesu de 10 añus.

Si bien endispués de que la Primera Repúbrica cayó tras el golpi d’Estau de Napoleón, l'organización política de Francia duranti el sigru XIX osciló entri repúbrica, imperiu i monarquía constitucional, la revolución marcó el final definitivu del feudalismu i del assolutismu nel país, i diu a luz a un nuevu réximi ondi la burguesía, que empleaba n’ocasionis a las massas popularis, si convirtió ena fuerça política dominant. La revolución, más allá de sus estertoris, enfrentó las basis del sistema monárquicu cumu tal, ena medía n’ que impusu con su discursu, iniciativis capazis de volvelu ilexítimu.

Según la estoriografía clássica, la Revolución francesa marca el fin dela Edad Moerna i el niciu dela Edad Contempuránea al sental las basis dela democracia moerna con basi ena representación, lo que la sitúa nel corazón del sigru XIX. Abrió un nuevu orizonti políticu basau nel prencipiu dela soberanía popular, que sedrá el motol delas revolucionis de 1830, de 1848 i de 1871.

## Referencias
# Nacionis Unías

|  |
| --- |
| **Avissu** Esti endilgui ebi sel revissau por un corretol. |

Bandera
Estaus biembrus
La **Organización las Nacionis Unías** (ONU) es la mayol organización internacional que dessisti. Se defini comu una asociación de gobielnus global que facilita la coperación en asuntus comu el Derechu internacional, la pas i segurançia internacional, el desarrollu económicu i social, los asuntus umanitarius i los derechus umanus.

La ONU hue hundá el 24 d'otubri de 1945 en San Franciscu (Califórnia), pol 51 paisis, endespues el fin la Segundera Guerra Mundial, cona firma de la Carta las Nacionis Unías.

Dendi la su sé en Nueva York, los estaus biembrus de las Nacionis Unías i algotrus organismus vinculaus dan conseju i decidin al tentu temas senificativus i almenistrativus en reunionis periódicas celebrás duranti el añu. La ONU está estructurá en diversus organismus almenistrativus: Asamblea General, Conseju de Segurançia, Conseju Económicu i Social, Secretaría General, Conseju de Almenistratición Fiduciaria i la Corti Internacional de Justicia. La figura púbrica prencipal la ONU es el Secretariu General. L'atual es Ban Ki-moon de Corea el Sul.

Nel añu 2007, la ONU posei 192 estaus biembrus, prácticamenti tolos paisis soberanus reconocius internacionalmenti. Ain escepcionis comu la Santa Sedi, que tien caliá d'oservaol, i Repúbrica de China-Taiwán (un casu especial).

La sé uropea (i segundera sé mundial) la Organización las Nacionis Unías s'assitia en Ginebra, Suiça.

Las idiomas oficialis la ONU sonin seis: árabi, chinu, castellanu, francés, ingrés i russu.